Clare Torry

Clare H. Torry (s. 29. marraskuuta 1947) on brittiläinen laulaja, joka tunnetaan parhaiten Pink Floydille laulamastaan ja säveltämästään ”The Great Gig in the Sky” -kappaleesta. Torry myös levytti version Dolly Partonin kappaleesta ”Love Is Like a Butterfly”, joka toimi BBC:n Perhosia-sarjan (1978–1983) tunnusmusiikkina.

 Elämäkerta 

Torry syntyi Lontoon Marylebonessa vuonna 1947. 1960-luvun loppuun mennessä hän oli aloittanut uran laulajana. Hän esitti pääasiassa cover-versioita tunnetumpien laulajien kappaleista ja lauloi useilla Top of the Pops -albumeilla.

Vuonna 1972 Alan Parsons pyysi Torryä osallistumaan Pink Floydin The Dark Side of the Moon -albumin äänityksiin. Parsons oli aiemmin kuullut Torryn laulamia kappaleita ja piti hänen äänestään. Torry esitti sanattoman laulun Richard Wrightin säveltämässä kappaleessa ”The Great Gig in the Sky”.Harris, John:"Dark Side" at 30: Alan Parsons. (”She had done a covers album; I can remember that she did a version of ’Light My Fire.’ I just thought she had a great voice. When the situation came up, they started head-scratching, saying, ’Who are we going to get to sing on this?’ I said, ’I've got an idea -- I know this girl.’ She came, and in a couple of hours it was all done. She had to be told not to sing any words: when she first started, she was doing "Oh yeah baby" and all that kind of stuff, so she had to be restrained on that. But there was no real direction -- she just had to feel it.”) Rolling Stone, 12.3.2003. Viitattu 4.11.2020. Äänityspäivä osui sunnuntaille, joten Torrylle maksettiin kappaleesta kaksinkertainen palkkio, 30 puntaa eli vuoden 2020 rahassa noin 380 euroa.Value of 1972 British Pounds today. ”£30 in 1972 -> £343.18 in 2020”. Inflation Tool. Viitattu 4.11.2020.343.18 GBP British Pound Sterling to EUR Euro. ”343.18 GBP = 380.78 EUR”. Currency Rate. Viitattu 4.11.2020. Yhtyeen jäsenet lahjoittivat hänelle myös kaksi konserttilippua. Vuonna 1973 Torry lisäksi esitti ”The Great Gig in the Skyta” Pink Floydin konserteissa.

Vuosina 1967–1983 Torry julkaisi seitsemän singleä. Joukossa oli myös hänen omia sävellyksiään.Clare Torry. Discogs. Viitattu 4.11.2020. Ainakin yhden kappaleen hän julkaisi salanimellä Alice Pepper. Singlejen ohella Torry lauloi mainoksissa, TV:ssä ja elokuvissa. Vuonna 1975 hän näytteli pienen roolin TV-elokuvassa Demolition Man. Vuosina 1978–1983 Torryn versiota Dolly Partonin ”Love is Like a Butterflysta” käytettiin Perhosia-TV-sarjan tunnusmusiikkina.Clare Torry. Internet Movie Database. Viitattu 4.11.2020.

Vuonna 1979 Torry lauloi The Alan Parsons Projectin albumilla Eve ja vuonna 1987 Pink Floydin basistin Roger Watersin sooloalbumilla Radio K.A.O.S..Harris, John: Clare Torry - October 2005 - Brain Damage exclusive. Brain Damage, lokakuu 2005. Viitattu 4.11.2020. 1990-luvun alussa Torry ajoittain vieraili Pink Floydin konserteissa laulajana.

2000-luvun alussa Torry haastoi Pink Floydin ja levy-yhtiö EMIn oikeuteen ”The Great Gig in the Skyn” oikeuksista. Alun perin kappale merkittiin Watersin nimiin, mutta Torryn mukaan hänen omalaatuisella laulusuorituksellaan oli keskeinen rooli kappaleen sävellystyössä. Oikeus piti Torryn vaatimuksia perusteltuina ja riita sovittiin lopulta oikeussalin ulkopuolella. Sopimuksen yksityiskohtia ei paljastettu julkisuuteen, mutta Torry on vuodesta 2005 lähtien merkitty laulumelodian säveltäjäksi. Kyseessä oli Britannian ensimmäisiä kantajan hyväksi ratkenneita oikeusjuttuja, joissa päätettiin yli 30 vuotta vanhan kappaleen tekijänoikeuksista.Seventies singer claims back spotlight. Freelance UK, 14.4.2005.

Torry julkaisi vuonna 2006 kokoelmalevyn Heaven in the Sky. Se sisältää 18 kappaletta vuosilta 1967–1984. Torryn soolosinglejen ohella joukossa on mainoslauluja, televisio-ohjelmien tunnussävelmiä ja elokuvien ääniraidoilta otettuja kappaleita. AllMusicin arvostelussa Torryn laulua kuvailtiin enimmäkseen päteväksi mutta kappalemateriaalia epätasaiseksi. ”Parhaat osuudet ovat kuitenkin vaikuttavia”, ja albumi saa arvosanaksi 3,5 tähteä viidestä mahdollisesta.Unterberger, Richie: Clare Torry: Heaven in the Sky. AllMusic. Viitattu 4.11.2020.

Vuonna 2010 Torrylle myönnettiin BASCA Gold Badge -palkinto.BASCA Gold Badges handed out . CMU, 21.10.2010. Viitattu 4.11.2020.

 Diskografia 

 Singlet 

A-puoliB-puoliVuosiLevy-yhtiöHuomautuksia”The Music Attracts Me” (Torry)”It Takes One to Make the Other Cry” (Torry)1967Fontana”Unsure Feelings” (Torry)”The End of a Lifetime” (Torry)1967Fontana”Love for Living” (Torry)”Love Tomorrow, Love Today” (Torry)1969Decca”Saunders Ferry Lane” (Tooley - Whitehead)”Saunders Ferry Lane” (Tooley - Whitehead)1967FontanaNimellä Clare.”Walking in Lee Jeans” (Mary Boduin)”Mean Jeans” (Sledge Music)1975Lee JeansNimellä Claire Torry, B-puolen esittäjä Sounds Aquarian.”Nearly a Part of Me””Believe in Me”1980Harvest”Love Is Like a Butterfly” (Dolly Parton)”Adagio in G Minor” (Tomaso Albinoni)1981EMI”Un Momento” (Torry)”I Know What I Like Best” (Torry)1983VogueNimellä Clare.

 Albumit 

AlbumiAjankohtaLevy-yhtiöHuomautuksiaHeaven in the Sky 21. helmikuuta 2006RPM RecordsKokoelma vuosina 1967–1984 julkaistua materiaalia.

 Vierailijana 

KappaleAlbumiYhtyeVuosi”The Great Gig in the Sky” (Wright / Torry)The Dark Side of the MoonPink Floyd1973”Don’t Hold Back” (Parsons / Woolfson)EveThe Alan Parsons Project1979”Home” (Waters) & ”Four Minutes” (Waters)Radio K.A.O.S.Roger Waters1987

Luettelo ei ole täydellinen.

 Lähteet 

Luokka:Brittiläiset laulajat
Luokka:Vuonna 1947 syntyneet
Luokka:Elävät henkilöt